ການ​ລົງ​ຄະ​ແນນ​ສຽງ​ ເລືອກ​ຕັ້ງ ຕູ​ນີ​ເຊຍ ໄດ້​ຈົບ​ລົງ, ຫຼາຍ​ຄົນ​ອ້າງ​ເອົາ​ໄຊ​ຊະ​ນະ
ປະ​ຊາ​ຊົນ​ທີ່​ອອກ​ໄປ​ລົງ​ຄະ​ແນນ​ສຽງ​ໃນ​ການ​ເລືອກ​ຕັ້ງ​ຂອງວັນ​ອາ​ທິດ​ວານນີ້​ແມ່ນ​ປະ​ມານ 41 ເປີ​ເຊັນ, ອີງ​ຕາມ​ການ​ລາຍ​ງານ​ຂອງ​ຄະ​ນະ​ກຳ​ມາ​ທິ​ການ​ເລືອກ​ຕັ້ງ.
ໃນຂະນະທີ່ສະຖານທີ່ປ່ອນບັດໄດ້ປິດລົງ ໃນການເລືອກຕັ້ງສະພາແຫ່ງຊາດຂອງ ຕູນີ ເຊຍ ເມື່ອວັນອາທິດວານນີ້ນັ້ນ, ພັກ ອິສລາມິສ ເອັນນາດາ ທີ່ນິຍົມແນວທາງປານກາງ ປະກົດວ່າກຳລັງມຸ່ງໜ້າສູ່ໄຊຊະນະ ການສຳຫຼວດຄວາມຄິດເຫັນໄດ້ສະແດງໃຫ້ເຫັນວ່າພັກ ເອັນນາດາ ໄດ້ຊະນະປະມານ 40 ຈາກ 217 ບ່ອນນັ່ງ ຕາມຫຼັງດ້ວຍພັກ ຫົວໃຈຂອງ ຕູນີເຊຍ ຫຼື Heart of Tunisia ຂອງນັກຂ່າວຄົນສຳຄັນທີ່ຖືກຈັບເຂົ້າຄຸກ ທ່ານ ນາບິລ ຄາຣູຍ ໄດ້ຊະນະລະຫວ່າງ 30-35 ບ່ອນນັັ່ງ ບໍ່ມີພັກການເມືອງໃດຄາດວ່າຈະໄດ້ຊະນະຄະແນນສຽງສ່ວນຫຼາຍຢ່າງສົມບູນ, ເຊິ່ງ ໝາຍຄວາມວ່າ ຜູ້ຊະນະເລີດຈະຕ້ອງໄດ້ສ້າງລັດຖະບານຮ່ວມຂຶ້ນ ການເລືອກຕັ້ງດັ່ງກ່າວ, ເຊິ່ງເປັນພຽງຄັ້ງທີສອງນັບຕັ້ງແຕ່ການຂັບໄລ່ຜູ້ມີອຳນາດສູງ ທ່ານ ໄຊນ໌ ແອລ ອາບິດີນ ເບັນ ອາລີ ອອກຈາກຕຳແໜ່ງໃນລະຫວ່າງ ການລຸກຮື້ຕໍ່ ຕ້ານລັດຖະບານ ອາຣັບ ສປຣິງ ໃນປີ 2011 ນັ້ນ, ຖືກພິຈາລະນາວ່າເປັນຜູ້ນຳໜ້າສຳ ລັບການເລືອກຕັ້ງຂັ້ນຊີ້ຂາດ ທີ່ມີກຳນົດຈັດຂຶ້ນໃນວັນທີ 13 ຕຸລານີ້ ທັງສອງພັກການເມືອງໄດ້ຈັດກອງປະຊຸມຖະແຫຼງຂ່າວໃນວັນອາທິດວານນີ້ ເພື່ອອ້າງ ເອົາໄຊຊະນະ ຜົນຄະແນນແມ່ນຄາດວ່າຈະຖືກປະກາດໃນວັນຈັນມື້ນີ້ ການເລືອກຕັ້ງປະທານາທິບໍດີໃນເດືອນທີ່ຜ່ານມາ ບໍ່ສາມາດທີ່ຈະຫາຜູ້ຊະນະເລີດ ໄດ້ຢ່າງຊັດເຈນ ການແຂ່ງຂັນຂັ້ນຊີ້ຂາດຈະຖືກຈັດຂຶ້ນລະຫວ່າງ ອາຈານສອນກົດ ໝາຍທ່ານ ເຄສ ຊາອີດ, ຜູ້ທີ່ຖືກໜູນຫຼັງໂດຍພັກອິສລາມິສ ແລະ ຜູ້ລົງແຂ່ງຂັນຂອງ ພັກຫົວໃຈຂອງ ຕູນີເຊຍ ທ່ານ ຄາຣູຍ, ຜູ້ທີ່ຖືກຂັງຄຸກສຳລັບການຫຼີກລ່ຽງພາສີ ແລະ ການຟອກເງິນ ປະຊາຊົນທີ່ອອກໄປລົງຄະແນນສຽງໃນການເລືອກຕັ້ງຂອງວັນອາທິດວານນີ້ແມ່ນ ປະມານ 41 ເປີເຊັນ, ອີງຕາມການລາຍງານຂອງຄະນະກຳມາທິການເລືອກຕັ້ງ ຜູ້ລົງຄະແນນສຽງຕ້ອງໄດ້ເລືອກຜູ້ລົງແຂ່ງຂັນຫຼາຍກວ່າ 15,000 ຄົນຈາກ 200 ພັກ ການເມືອງ ທີ່ລົງແຂ່ງຂັນເພື່ອບ່ອນນັ່ງທັງໝົດ 217 ບ່ອນໃນລັດຖະບານທີ່ມີສະພາ ດຽວນັ້ນ